|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **7.** |
| **Mjesto i datum izvođenja aktivnosti:** |  | **Redni broj sata** | **12.** |
| **Nastavna tema:** | **Pod pritiskom 1** | **Broj sati izvedbe:** | **1/2** |
| **Sadržaj koji se obrađuje:** | **Medijska pismenost i mentalno zdravlje** |
| **Očekivanja međupredmetnih tema** | | | |
| ikt A 3.4. Učenik analizira utjecaj tehnologije na zdravlje i okoliš.  osr A 3.1. Razvija sliku o sebi.  osr A 3.2. Upravlja svojim emocijama i ponašanjem.  osr C 3.1. Razlikuje sigurne od rizičnih situacija i ima razvijene osnovne strategije samozaštite. | | | |
| **Ključni pojmovi:** | Medijska pismenost, jedinstvenost, različitost, lažna slika, društvene mreže | | |
| **Potrebno pripremiti:** | učenici: papir i olovka, igra (Prilog 1) | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica navodi ciljeve sata:   * Prepoznati negativan pritisak medija u oblikovanju slike o sebi * Osvijestiti važnost vlastite jedinstvenosti.   Razrednik/razrednica potiče učenike da nabroje nekoliko osoba za koje smatraju da su važne ili svojim postupcima čine važne promjene u državi ili svijetu na bilo kojem području.  Razgovor. Razrednik/razrednica postavlja pitanja:  Čime se ta osoba bavi?  Po čemu je posebna?  Opiši tu osobu u 3 riječi.  Zašto si se upravo njega/nje dosjetio/dosjetila?  **Središnji dio**   1. Aktivnost   Učenici pripremaju papire.  Zadatak: Napiši tri pozitivne karakteristike ili osobine jednog učenika u razredu.  *Napomena:*  *1. Dva učenika ne mogu jedan drugoga opisivati zbog mogućeg neparnog broja učenika u razredu. 2. Upozoriti učenike da ne koriste opise poput: dobar, zanimljiv, drag (jer su to općeniti opisi) i potaknuti ih konkretnijem opisu.*  Učenici jedni drugima čitaju što su zapisali.   1. Aktivnost   Zadatak: Napiši za istog tog učenika jedno njegovo važno postignuće ili nešto u čemu je taj učenik posebno uspješan.  Učenici jedni drugima čitaju ono što su zapisali.  Razgovaraju. Istaknuti da svatko ima nešto po čemu je poseban i u čemu je dobar.  Razrednik/razrednica potiče učenike da nabroje nekoliko osoba koje prate na društvenim mrežama i navedu ono što kod tih osoba izaziva njihov interes. Razgovaraju o pojmu ljepote i uspješnosti koja se prezentira na društvenim mrežama.  Razrednik/razrednica postavlja pitanja:  Jesu li te osobe zaista svima važne?  Misliš li da postoje ljudi kojima se oni ipak ne sviđaju?  Bi li se ti osjećao/osjećala bolje i imao/imala bolje mišljenje o sebi ako bi lažno prezentirao/prezentirala svoj izgled, svoj uspjeh ili dnevne aktivnosti?   1. Aktivnost   Igra – spoji parove (Prilog 1)  **Zaključni dio**  Razrednik/razrednica i učenici dolaze do zaključka o lažno idealiziranoj slici popularnih osoba na internetu. Zaključuju da je važno razvijati osobne potencijale i njegovati svoju jedinstvenost. | | | |

**Prilog 1**

|  |  |
| --- | --- |
|  |  |
|  |  |
|  |  |

Potražiti na internetu fotografije slavnih osoba prije i nakon obrade fotografija u Photoshopu i pripremiti preuzeti ih za igru – Spoji parove

Primjer: